Hidrogenesse és un duet d’art-rock electrònic contemporani. Componen cançons pop populistes properes al gènere còmic i amb un toc místic. Ells són Carlos Ballesteros i Genís Segarra i tenen una legió de seguidors que s’han guanyat a pols i que coregen a pulmó totes les seves cançons. Són arriscats, inconformistes i tenen un gran sentit de l’humor, i tocaran aquest diumenge dia 3 a les 21.30 h al cicle de concerts Ronda del Centre Artesà Tradicionarius del barri de Gràcia, on presentaran el seu últim treball, Roma, un conjunt de 10 peces que viatgen a través del synth pop més novel·lístic i l’indie més personal.